Алексей Апухтин
На теб ти пиша пак…

Превод от руски: Георги Мицков, —

chitanka.info

На теб ти пиша пак, но тоя тъжен стих

не ще го прочетеш. Животът зъл и лих

ни раздели без жал, без никаква причина

и моят тъжен глас се губи във пустиня.

Но пак по навик стар ти пиша в тоя миг,

отдавам ти се цял с най-нежния език,

припомням си без цел пак твойта реч гореща,

задружният живот от първата ни среща

и образа ти скъп ми става все по-мил,

и всеки ден за мен е бурен и унил,

и ревност ме гнети в безумната ми мъка,

и сякаш съм щастлив от страшната разлъка.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.